Merkezê Îrtîbatî û Çapemenîye yê HPGyî da zanayene ke gerîlayan semedê yadkerdişê Alî Çîçek û Delale Nurhak 25 çalakîyî kerdî û detayê nê çalakîyan pare kerdî:
‘’15ê êlule de Warê Xoverdayîşî yê Saca de îşxalkerî hetê hêzanê ma yê YJA Starî ra pê çekanê giranan ameyî pirodayene. Warê Xoverdayîşî yê Çemçoyî de zî çalakîya sûîkastî ameye kerdene, di îşxalkerî ameyî cezakerdene. Reyna Warê Xoverdayîşî yê Şehîd Fedakarî yê Sîda zî îşxalkerî ameyî pirodayene.
16ê êlule de Warê Xoverdayîşî yê Sîdade  îşxalkerê ke ver bi mewzîyanê Şehîd Agirî şiyênî,  têdima  ameyî pirodayene. Çalakîyan de hîrê îşxalkerî ameyî cezakerdene û droneyêk ame îmhakerdene. Eynî roje îşxalkerê ke ver bi mewzîyanê Şehîd Felatî şiyênî ameyî pirodayene, des îşxalkerî ameyî cezakerdene û di îşxalkerî birîndar bîyî. Dormeyê mewzîyanê şerî yê  Şehîd Bahoz û Şehîd Agirî de zî îşxalkerî ameyî pirodayene. Warê Saca de skorskyêk ame derbkerdene.
15 û 16ê êlule de Warê Xoverdayîşî yê Girê FM, Girê Amedîyê û Girê Cûdîyî de îşxakerî hetê hêzanê ma yê YJA Starî ra ameyî pirodayene, xeymêke ameye derbkerdene û di îşxalkerî ameyî cezakerdene.
Artêşa tirke ya îşxalkerê 15 û 16ê êlule mewzîyê şerî yê  Warê Xoverdayîşî yê Girê Amedîyê  û Sîda pê bombayanê qedexeyan  û çekanê kîmyewîyan dayî bombayan ver. Reyna Warê Xoverdayîşî yê Sîda, Çemço, Girê Hakarî,Girê FM, Girê Cûdî,Girê Amedîyê, Şehîd Fedakar û warê Çarçel û Golka û Gundê Şêlazê û Gundê Beşîlî yê Metîna pê teyarayanê şerî, helîkopteranê hêrişî û obusan dîyayî bombayan ver.’’
